SKRIFTLIG FORESPOERGSEL P-1685/96 af Francis Decourrière (PPE) til Kommissionen (17. juni 1996)

Om: Strukturfondene og finansplanlaegning

I de forskellige saerlige dokumenter om strukturfondsprogramplanlaegning (DOCUP), der omhandler maal 1 og 2, er direkte opfoert stoette til finansieringsorganer, der betjener smaa og mellemstore virksomheder samt meget smaa virksomheder.

Som eksempel skal naevnes DOCUP maal 1 til distrikterne Avesnes/Helpe, Douai og Valenciennes, som under afsnit 1, underafsnit 1, foranstaltning 2, delforanstaltning 2,1, anvender midler fra Regionaludviklingsfonden til foelgende:

- garanti for banklaan til smaa og mellemstore virksomheder og meget smaa virksomheder,

- meget stor igangsaetterkapital til udvikling og styrkelse af risikovillig kapital.

Disse foranstaltninger vedroerende udvikling eller skabelse af smaa og mellemstore eller meget smaa virksomheder har en betydelig loeftestangseffekt paa jobskabelsen.

Da der siden vedtagelsen af DOCUP er gjort indsigelser herimod, er der blevet nedsat en blandet arbejdsgruppe under Generaldirektorat XVI og Generaldirektorat XX om finansvaesen.

Offentliggoerelsen af denne arbejdsgruppes konklusioner bliver hele tiden udsat. I Frankrig er mange projekter imidlertid beroert baade af maal 1 og maal 2.

Kan Kommissionen oplyse, hvilken foranstaltning, den agter at traeffe, saaledes af disse foranstaltninger, som er saa vigtige for disse omraaders fremtidige oekonomi, kan gennemfoeres?

Svar afgivet paa Kommissionens vegne af Monika Wulf-Mathies (26. juli 1996)

I forordningerne om strukturfondene er det fastsat, at fondene kan stoette foranstaltninger i form af finansieringsteknik, herunder erhvervelse af kapitalinteresser og ydelse af garantier, uden at det dog naermere anfoeres, hvorledes disse foranstaltninger skal gennemfoeres.

Da der er et stigende antal forslag fra medlemsstaterne paa dette omraade, har Kommissionens tjenestegrene fundet det hensigtsmaessigt at fastlaegge retningslinjer, for at denne indsats kan blive baeredygtig og gennemsigtig, og for at EF-investeringerne kan blive anvendt korrekt, og det er endvidere praeciseret, hvorledes EF-interventionen bedst kan ske. Kommissionen har den 26. juli 1995 stadfaestet de generelle principper og de naermere retningslinjer for tjenesterne, naar de skal behandle forslag om risikokapital under strukturfondene.

Siden da anvendes disse retningslinjer, naar Kommissionen skal vurdere de foranstaltninger i form af finansieringsteknik, som er indeholdt i medlemsstaternes programmeringsdokumenter. Ligeledes har Kommissionen til orientering meddelt medlemsstaterne retningslinjerne som led i de droeftelser, den foerer med dem med henblik paa en korrekt og effektiv forvaltning af EF-budgettet (SEM 2000).

For regionen Nord-Pas-de-Calais er der for oejeblikket fem forslag til foranstaltninger i form af finansieringsteknik til behandling hos Kommissionens tjenestegrene i forbindelse med dem, der skal gennemfoere disse projekter. Ved at der i overensstemmelse med ovennaevnte retningslinjer, som Kommissionen anvender, indgaas en aftale for hvert af projekterne, skulle det blive muligt at loese de vanskeligheder, som er forbundet med gennemfoerelsen.

Det synes imidlertid, at nogle af projekternes gennemfoerelse er blevet suspenderet, idet der afventes et tvaerministerielt cirkulaere, som de franske myndigheder for oejeblikket er ved at udforme.